Etter to spillejobber og en opptreden på Dick Cavett Show oppløste Hendrix The Gypsy Sun and Rainbows, men beholdt bassist Billy Cox. Sammen med trommeslager Buddy Miles dannet han en ny trio ved navn Band of Gypsys. Etter ti dagers øving på Juggy´s Sound Studio var gruppen samspilt og produserte etter hvert en anselig mengde nytt materiale, inkludert blant annet «Earth Blues» med The Ronettes på bakgrunnskor. Band of Gypsys holdt fire konserter i Fillmore East, New York City, USA, nyttårsaften og første nyttårsdag 1969–1970, hvorav opptak fra den ene konserten ble til albumet , som dermed oppfylte kontrakten med Ed Chalpin. Dette er den eneste konsertinnspillingen som ble utgitt mens Hendrix levde, bortsett fra samlealbumet fra Woodstockfestivalen.